**СПРАВКА**

за постъпилите предложенията при общественото обсъждане на Наредбата за изменение и допълнение на Наредба № 34 от 1999 г. за таксиметров превоз на пътници

|  |  |  |  |
| --- | --- | --- | --- |
| **Изготвил предложението** | **Предложение** | **Приема/ не приема предложението** | **Мотиви за неприемане на предложението** |
| Инж. Спас Атанасов – представител на Браншовата камара на таксиметровите водачи и превозвачи,  София, 1309, ж.к. „Света троица“, бл. 175, вх. Б, ап. 25 | 1. **Членове 18 и 19** да се променят съгласно измененията в Закона за автомобилните превози. Да не се изисква хартиено свидетелство за съдимост и за водачите. Да не се изисква и хартиена справка от КАТ. Справката се издава на хартия и е за последните десет години. А за нуждите на ИА „АА“ е необходимо , да се докаже липса на лишаване за алкохол през последната година.  **Член 24, ал. 2, т. 2 и 3**, да отпаднат. Има публичен регистър на сайта на Изпълнителна агенция „Автомобилна администрация“ (ИА „АА“).  2. **Относно чл. 24, ал. 2, т. 4** предлагаме създаване на публичен регистър, което ще доведе до облекчаване на административната тежест. Създаването на такъв регистър ще е от полза, както за превозвачите, така и за общините при проверка за наличие на валиден периодичен преглед за проверка на техническата изправност на лекия таксиметров автомобил и на картата за допълнителен преглед на лек таксиметров автомобил (приложение № 6В към чл. 8, ал. 8, т. 3 от Наредба № 32 от 1999 г. за периодичните прегледи за проверка на техническата изправност на пътните превозни средства.  3. **Относно чл. 24, ал. 2, т. 5** предлагаме създаване на публичен регистър, което ще доведе до облекчаване на административната тежест. Създаването на такъв регистър ще е от полза, както на превозвачите, така и на общините при проверка на удостоверенията за водач на лек таксиметров автомобил.  4. **Относно чл. 24, ал. 2, т. 6** – изискването за липса на задължения на превозвачите и водачите, извършващи дейността от името на регистриран превозвач, следва да се проверява служебно от общините и/или превозвачите, след създаването на необходимият софтуерен продукт.  6. Да се създаде нов чл. 21, т. 13: „На предните врати на таксиметровия автомобил се изписва търговското име на регистрирания таксиметров превозвач. Допуска се на тези врати да има букви, цифри или какъвто и да било графичен дизайн, но само като защитена търговска марка на същия или на друг регистриран таксиметров превозвач или таксиметров кол център с цел: а/ защита от имитатори; б/ възможно преотдаване на ползването им по договор между кои да са двама регистрирани таксиметрови превозвачи“.  7. Да се създаде нов чл. 21а, ал. 1: „Цените по чл. 21, ал. 1, т. 7, букви „б” и „в” не могат да са по-ниски от минималната или да превишават максималната цена за един километър пробег по съответната тарифа, определена съгласно чл. 24а, ал. 5 от Закона за автомобилните превози“.  8. Да се създаде нов чл. 21а, ал. 2: „В таксиметровия апарат двете такси (първоначална и за повикване) не може да надвишават цената за един километър пробег по съответната тарифа в населено място с повече от 50 % и не може да са по-малко от 50% от минималната тарифа за съответната община. Цената за една минута престой не може да надвишава с повече от 50% цената за един километър пробег по съответната тарифа и не може да е по-малка от 50 % от минималната тарифа за съответната община.  9. В пътната книжка да се вписва само работното време и километража. Сумите и отчетите да се вписват и съхраняват в отделна касова книга, която се проверява от Националната агенция за приходите. Рекета на улицата се определя според написания оборот.  10. Да се регламентират извънградските превози.  11. При повреден апарат да се издават фискални бонове от кочан до отстраняване на повредата съгласно сроковете по Наредба № 35 от 3.11.1999 г. за функционалните и техническите изисквания към електронните таксиметрови апарати с фискална памет. В Наредба № Н-18 от 13.12.2006 г. за регистриране и отчитане на продажби в търговските обекти чрез фискални устройства, за търговските обекти е предвиден такъв вариант при спиране на тока или при повреда на касовия апарат.  12. Член 21, ал. 1, т .5 да се промени така: „5. да е обозначен със знак „Такси“, светещ през тъмната част на денонощието, на който на бял фон с черни букви е изписано „Такси“, знакът „Такси“ трябва да бъде трайно закрепен по време на работа върху покрива на автомобила или специално монтирано за целта устройство (приложение № 8). Допускат се отклонения по отношение на общите размери от - 15 до + 15 %“.  Мотиви:  Методите на производство на таксиметрова табела са вакуумно формоване и шприцване с матрица. И при двата метода при изстиване на различните материали има свиване и размерът не отговаря на предварително зададената форма или матрица. Затова ви молим да има допуск (като всяко техническо изделие) и в нашия случай е удачно да е от -15 до + 15 %.  В алинея 3 на чл. 2 мисля, че има грешка. Трябва да е не т. 1, а т. 5. | Ще бъдат допълнително разгледани и обсъдени при планираното подготвяне на последващи промени в наредбата. | Новите предложения на Браншовата камара на таксиметровите водачи и превозвачи ще бъдат разгледани в рамките на планираното подготвяне на последващи промени в наредбата. С това ще се осигури тяхното по-задълбочено обсъждане, включително на експертно ниво, и прецизност при евентуалното им включване като нормативни текстове, в проекта за изменение и допълнение на наредбата, който ще бъде съставен. |